b'\n_START_ARTICLE_\nJPEG\n_START_PARAGRAPH_\nJPG (arba JPEG, angl. Joint Photographic Experts Group) \xe2\x80\x93 fotografini\xc5\xb3 vaizd\xc5\xb3 i\xc5\xa1saugojimo formatas (ir j\xc5\xb3 suspaudimo algoritmas)._NEWLINE_JPG labai efektyviai suspaud\xc5\xbeia fotografinius vaizdus. Nors dalis informacijos esant didesniam suspaudimo laipsniui prarandama, formato ypatyb\xc4\x97s tokios, jog \xc5\xa1ie praradimai yra labai sunkiai pastebimi. Prarasta informacija daug labiau matoma \xc4\xafvairiose schemose bei diagramose, kur daug plon\xc5\xb3 linij\xc5\xb3 bei vienaspalvi\xc5\xb3 plot\xc5\xb3. Vaizdo kokyb\xc4\x99 galima \xc5\xbeymiai padidinti parenkant ma\xc5\xbeesn\xc4\xaf suspaudimo laipsn\xc4\xaf, bet tuomet did\xc4\x97ja failo apimtis. Tod\xc4\x97l schemoms bei diagramoms paprastai naudojami kiti formatai (GIF ir PNG). Nuotraukoms tinka ir PNG, ta\xc4\x8diau \xc5\xa1iuo formatu sukuriami nuotrauk\xc5\xb3 failai b\xc5\xabna gerokai didesni.\n_START_SECTION_\nJPEG formato patentai\n_START_PARAGRAPH_\n2002 metais Forgent Networks band\xc4\x97 gin\xc4\x8dytis, jog vienas Amerikoje registruot\xc5\xb3 j\xc5\xb3 patent\xc5\xb3 (4,698,672) naudojamas i\xc5\xa1saugant vaizdus JPEG formatu. Formatus pasi\xc5\xabl\xc4\x99s JPEG komitetas \xc5\xa1ias pretenzijas i\xc5\xa1nagrin\xc4\x97jo ir laikosi nuomon\xc4\x97s, jog min\xc4\x97tas patentas j\xc5\xb3 algoritme nenaudojamas. D\xc4\x97l \xc5\xa1io patento su Forgent Networks bylin\xc4\x97josi ir Microsoft. 2005 m. liepos m\xc4\x97nes\xc4\xaf galutinis teismo sprendimas vis dar nebuvo \xc5\xbeinomas. Nepaisant to, Forgent Networks pavyko surinkti apie $90 milijon\xc5\xb3 doleri\xc5\xb3 u\xc5\xbe apie 30 kompanij\xc5\xb3 oficialiai suteiktus leidimus naudoti \xc5\xa1\xc4\xaf patent\xc4\x85. 2006 metais \xc5\xa1io patento galiojimo laikas baigiasi._NEWLINE_Vienas ai\xc5\xa1kiai deklaruojam\xc5\xb3 tiesiogini\xc5\xb3 JPEG formato autori\xc5\xb3 (Joint Photographic Experts Group) tiksl\xc5\xb3 yra sukurti format\xc4\x85, u\xc5\xbe kurio naudojim\xc4\x85 nereik\xc4\x97t\xc5\xb3 mok\xc4\x97ti joki\xc5\xb3 licencijos mokes\xc4\x8di\xc5\xb3.'